**Csongrád Város Polgármesterétől M**

Száma: Fjl/321-3/2020.

Témafelelős: Forgó M.

# ELŐTERJESZTÉS

# Csongrád Városi Önkormányzat Városgazdasági, Ügyrendi és Összeférhetetlenségi Bizottsága 2020. október 26-i ülésére

Tárgy: Javaslat az értékesítésre kijelölt csongrádi 0603/2 hrsz-ú ingatlan kikiáltási árának módosítására

Tisztelt Bizottság!

Csongrád Városi Önkormányzat 1/1 arányú tulajdonát képezi, a csongrádi 0603/2 hrsz-ú 1 ha 0473 m2 területű ingatlan, amely a Tisza partján helyezkedik el, melyen áll az évtizedekkel ezelőtt Mámai kompátkelő helyként funkcionált kompház. A Városgazdasági, Ügyrendi és Összeférhetetlenségi Bizottság 2020. július 15-i ülésén nyílt árverés útján történő értékesítésre jelölte ki a fenti ingatlant és a rajta álló felépítményes épületet, az ingatlan kikiáltási árát pedig 5.000.000 Ft + ÁFA összegben állapította meg.

Önkormányzatunk a fenti feltételek szerint két alkalommal meghirdette értékesítésre az ingatlant, azonban az árverés a magas kikiáltási árra való tekintettel eredménytelenül zárult.

Az ingatlan sikeres értékesítése érdekében a 2020. szeptember 30-án tartott bizottsági ülésen megfontolásra javasoltam a bizottságnak a kikiáltási ár módosítását, reális mértékben történő csökkentését. A döntés meghozatala előtt a Bizottság 2020. október 6-án helyszíni szemlét tartott az ingatlanon, és kinyilvánította, hogy az ingatlan kikiáltási áráról a bizottság következő ülésén határoz.

A fentiek alapján kérem a kikiáltási ár tekintetében a döntés meghozatalát.

**HATÁROZATI JAVASLAT**

Csongrád Városi Önkormányzat Városgazdasági, Ügyrendi és Összeférhetetlenségi Bizottsága megtárgyalta a „Javaslat az értékesítésre kijelölt csongrádi 0603/2 hrsz-ú ingatlan kikiáltási árának módosítására” tárgyú előterjesztést és az alábbi határozatot hozza:

1. A Bizottság a csongrádi 0603/2 hrsz-ú ingatlan kikiáltási árát ……. Ft + ÁFA összegre módosítja.
2. A Bizottság felkéri a polgármestert az 1. pont szerinti kikiáltási áron az árverési eljárás ismételt lefolytatására, és felhatalmazza a legjobb ajánlattevővel az adásvételi szerződés megkötésére.

Határidő: azonnal

Felelős: Bedő Tamás polgármester

Csongrád, 2020. október 20.

Bedő Tamás

polgármester

Erről jegyzőkönyvi kivonaton értesítést kapnak:

1. A bizottság tagjai
2. Dr. Juhász László jegyző
3. Bedő Tamás polgármester
4. Fejlesztési és Üzemeltetési Iroda